CELEX: 62012TN0464
Language: sl
Date: 2012-10-15 00:00:00
Title: Zadeva T-464/12 P (R): Pritožba, ki jo je 15. oktobra 2012 vložil Luigi Marcuccio zoper sklep, ki ga je 3. avgusta 2012 izdalo Sodišče za uslužbence v zadevi F-57/12 R, Marcuccio proti Komisiji

8.12.2012   
            
            
               SL
            
            
               Uradni list Evropske unije
            
            
               C 379/32
            
         Pritožba, ki jo je 15. oktobra 2012 vložil Luigi Marcuccio zoper sklep, ki ga je 3. avgusta 2012 izdalo Sodišče za uslužbence v zadevi F-57/12 R, Marcuccio proti Komisiji
   (Zadeva T-464/12 P (R))
   2012/C 379/53
   Jezik postopka: italijanščina
   
      Stranki
   
   
      Pritožnik: Luigi Marcuccio (Tricase, Italija) (zastopnik: G. Cipressa, odvetnik)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga:
   
               —
            
            
               naj izpodbijani sklep v celoti in brez kakršne koli izjeme razveljavi.
            
         
      Pritožbeni razlogi in bistvene trditve
   
   Ta pritožba je vložena zoper sklep, ki ga je predsednik Sodišča za uslužbence izdal 3. avgusta 2012, s katerim je bil zavrnjen predlog za odlog izvršitve prvič, odločbe Komisije, s katero je bil zavrnjen predlog za plačilo zneska 1661 EUR, ki je bil po mnenju pritožnika neupravičeno odbit od njegove invalidnine, drugič, zavrnitev ugovora zaradi molka Komisije, tretjič, kakršnekoli odločbe, na podlagi katere je Komisija odbila znesek 1661 EUR od njegove invalidnine za mesece junij, julij, avgust in september 2011.
   Pritožnik v utemeljitev pritožbe navaja dva pritožbena razloga.
   
               —
            
            
               Prvi pritožbeni razlog: neobstoj obrazložitve izpodbijanega sklepa, vključno s potvarjanjem in izkrivljanjem dejstev, očitna nelogičnost, nerazumnost in samovoljnost, očitna napačna presoja; zlasti v zvezi s točkami od 22 do 28 zgoraj navedenega sklepa.
            
         
               —
            
            
               Drugi pritožbeni razlog: zmotna, napačna in nerazumna razlaga ter očitna kršitev člena 86 Poslovnika Sodišča za uslužbence pri naložitvi, naj se „Sodišču za uslužbence plača 1000 EUR“.